Stor spenning i første kvalikkamp for Lyns Damer, om å fortsatt få spille i Toppserien i 2019.

Publisert: 11.11.2018 kl 15:25

Til tross for mye regn, så kom det endel og så på jentene spille på Kringsjå, søndag. Foto: NORDRE AKER BUDSTIKKE

KRINGSJÅ: Regn og mye vann gjorde at kampen måtte flyttes til annen kunstgressbane enn hovedbanen til Lyn, på Kringsjå.

Klokken 13.00 var det klart for første kvalikkamp for Lyns Damer om å bli i Toppserien neste år også, mot Grei fra Groruddalen, i 1. divisjon, og som spiller for opprykk.

Mest Lyn

Støtt Norsk Kvinnefotball oppsummerte kampen med kommentarer, kampen ble ikke streamet. Lyns Damer hadde mest ball, styrte kampen mest og var best, men Grei kom også til sjanser.

Men Lyn måtte vente lenge på å ta ledelsen. Etter litt frem og tilbake om hvem som scoret, så forteller trener Glenn Kleven at det forløsende skuddet og målet ble satt av Jenny Røsholm Olsen i det 73. minutt - 1-0 til Lyn.

(I skrivende stund står Vilde Hasund som målscorer for Lyn på fotball.no.)

1-0 til vertene sto seg til dommeren blåste for kampslutt, og Kringsjå-jentene kunne juble for seier.

Her fra klubbens egen oppsummering av kampen:

– Vi preger kampen i stor grad med ball - uten at vi glimrer veldig, men vi "vasker" frem flere gode scoringsmuligheter. Etter drøye 70 spilte minutter skulle endelig uttellingen komme. Jenny Røsholm Olsen drar seg fint gjennom på vår høre kant og dundrer ballen inn mot Grei Kvinner sitt mål. Skuddet treffer Vilde Hasund sin fot på veien inn mot nettmaskene og vi leder 1-0 på vår reservebane. Etter scoringen fortsetter vi å trykke på for ytterligere scoringer. Mulighetene stod det ikke på, men dessverre for oss ville det seg ikke flere ganger i den avsluttende fasen. Kampen ebbet så ut på stillingen 1-0, et resultat som vi, sett ut i fra spill og sjanser, skulle sett var betydelig større - her kan du lese hele referatet.

HER KAN DU SE ALLE KAMPFAKTA FRA FOTBALL.NO

18. november

Da er det bare å ønske jentene fra Kringsjå lykke til i returkvalikkampen mot Grei, på Greibanen 18. november klokken 13.00.¨Så gjelder best av to.